หุ้นโซลปิดบวก 0.35% รับผลประกอบการ “ซัมซุง”
หุ้นโซลปิดบวก 0.35% รับผลประกอบการ "ซัมซุง"
6 ม.ค. 2560

ดัชนีคอมโพสิตตลาดหุ้นเกาหลีใต้ปิดปรับตัวเพิ่มขึ้นวันนี้ รับผลประกอบการบริษัทซัมซุงและแรงซื้อจากต่างชาติ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 7.17 จุด หรือ +0.35% ปิดที่ 2,049.12 จุด โดยมีปริมาณการซื้อขายปานกลาง 447 ล้านหุ้น มูลค่า 3.36 ล้านล้านวอน (2.82 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 417 ต่อ 379
บริษัท ซัมซุง อิเลคโทรนิคส์ เปิดเผยว่า กำไรในช่วงเดือนก.ย.-ธ.ค.2559 ปรับตัวขึ้น 50% แม้ทางบริษัทประสบปัญหาการเรียกคืนสมาร์ทโฟนรุ่น Galaxy Note 7 ทั่วโลก หลังจากที่มีผู้ใช้หลายคนรายงานว่า โทรศัพท์รุ่นดังกล่าวมีปัญหาแบตเตอรี่ระเบิดหรือลุกไหม้ขณะชาร์ตไฟ
ผลกำไรจากการดำเนินงานในช่วงเดือนก.ย.-ธ.ค.ของซัมซุงพุ่งขึ้นแตะ 9.2 ล้านล้านวอน (7.8 พันล้านดอลลาร์) เมื่อเทียบกับช่วงเวลาเดียวกันของปีก่อนหน้า ซึ่งอยู่ที่ระดับ 6.1 ล้านล้านวอน ขณะที่ยอดขายลดลง 1% แตะที่ 53 ล้านล้านวอน (4.49 หมื่นล้านดอลลาร์)